होंठों को लिपलाइनर से आकार दे कर मैट लिपस्टिक लगाएं. फिर इस के ऊपर लिप सीलर लगाएं. हलके और खिले हुए रंग इन दिनों काफी अच्छे लगेंगे, इसलिए न्यूड कलर ही पसंद करें. वैसे इस समर में नियौन कलर्स भी ट्रैंड में हैं. अत: आप अपनी ड्रैस से मैच करता हुआ कलर भी चुन सकती हैं. गरमी में होंठों से लिपस्टिक बहुत जल्दी उतर जाती है. अत: इसे देर तक टिकाए रखने के लिए आप होंठों पर प्राइमर प्रयोग कर सकती हैं. इस मौसम में लिपग्लौस न लगाएं, क्योंकि यह टिकाऊ नहीं होती है और फैल जाती हैं.